CELEX: C2006/060/42
Language: fi
Date: 2006-03-11 00:00:00
Title: Asia C-457/05: Landgericht Wiesbadenin  23.11.2005  tekemällään päätöksellä esittämä ennakkoratkaisupyyntö asiassa Schutzverband der Spirituosen-Industrie e.V.vastaan Diageo Deutschland GmbH

11.3.2006   
            
            
               FI
            
            
               Euroopan unionin virallinen lehti
            
            
               C 60/21
            
         Landgericht Wiesbadenin 23.11.2005 tekemällään päätöksellä esittämä ennakkoratkaisupyyntö asiassa Schutzverband der Spirituosen-Industrie e.V.vastaan Diageo Deutschland GmbH
   (Asia C-457/05)
   (2006/C 60/42)
   Oikeudenkäyntikieli: saksa
   Landgericht Wiesbaden on pyytänyt 23.11.2005 tekemällään päätöksellä, joka on saapunut yhteisöjen tuomioistuimeen 27.12.2005, Euroopan yhteisöjen tuomioistuimelta ennakkoratkaisua asiassa Schutzverband der Spirituosen-Industrie e.V.vastaan Diageo Deutschland GmbH seuraaviin kysymyksiin:
   
               1)
            
            
               Onko tiettyjen nesteiden pakkaamisesta valmispakkauksiin tilavuuden mukaan koskevan jäsenvaltioiden lainsäädännön lähentämisestä 19 päivänä joulukuuta 1974 annetun neuvoston direktiivin 75/106/ETY (EYVL 1975 L 106, s. 31, sellaisena kuin se on viimeksi muutettuna 23.9.2003 tehdyllä liittymisasiakirjalla, EYVL 2003 L 236, s. 33; jäljempänä direktiivi 75/106/ETY) 5 artiklan 3 kohdan b alakohdan toisen alakohdan toista virkettä yhdessä 5 artiklan 3 kohdan d alakohdan ja liitteessä III olevan 4 kohdan kanssa tulkittava niin, että tuotteet, joilla on 0,071 litran pakkauskoko ja jotka on valmistettu lainmukaisesti Irlannissa tai Yhdistyneessä kuningaskunnassa ja/tai jotka on saatettu siellä markkinoille, saadaan saattaa markkinoille myös kaikissa muissa yhteisön jäsenvaltioissa?
            
         
               2)
            
            
               Jos ensimmäiseen kysymykseen vastataan kieltävästi: onko direktiivin 75/106/ETY 5 artiklan 3 kohdan b alakohdan toisen alakohdan toinen virke yhdessä 5 artiklan 3 kohdan d alakohdan ja liitteessä III olevan 4 kohdan kanssa yhteensoveltuva EY 28 ja EY 30 artiklan mukaisen tavaroiden vapaan liikkuvuuden periaatteen kanssa?